Fjölbrautaskóli Suðurnesja útskrifaði alls 59 nemendur föstudaginn 20. desember sl . Af þeim voru 12 úr Grindavík . Katla Marín Þormarsdóttir fékk viðurkenningu frá skólanum fyrir spænsku , verðlaun frá danska sendiráðinu fyrir árangur sinn í dönsku og frá Landsbankanum fyrir góðan árangur í erlendum tungumálum . Ína Ösp Úlfarsdóttir fékk viðurkenningur fyrir góðan námsárangur í félagsfræði en bæði Katla Marín og Ína Ösp eru úr Grindavík . Hafdís Hulda Garðarsdóttir var dúx á haustönn en að þessu sinni útskrifuðust 59 nemendur ; 46 stúdentar , 14 úr verknámi , sex úr starfsnámi og einn af framhaldsskólabraut starfsbraut . Þess má geta að sumir luku prófi af fleiri en einni braut . Karlar voru 31 og konur 28 . Alls komu 37 úr Reykjanesbæ , 12 úr Grindavík , níu úr Suðurnesjabæ og einn frá Eskifirði .